Hitler Diaries

An The Hitler Diaries  (Mga Diary ni Hitler) (German: Hitler-Tagebücher) sarong serye binibilog nin sesentang (60) tomo nin aro-aldaw na pigsusurat soboot ni Adolf Hitler, alagad mga pekeng gibo mansana ni Konrad Kujau sa pag'oltan nin 1981 asin 1983. An mga diary binakal kan taon 1983 sa halagang 9.3 milyon na Deutsche Marks (£2.33 milyon o $3.7 milyon) kan magasin na Stern, sarong publikasyon sa West Germany, asin ta an Stern nagpabakal man kan serialisation rights para sa sinabing mga diary sa magkapirang mga parabaretang publikasyon. Saro sa nadamay asin nagbakal man iyo an The Sunday Times na an kagsadiri iyo si Rupert Murdoch. An huri kawasa nadamay na hararom ta pagkonsulta kaini sa sarong direktor kaini na si  Hugh Trevor-Roper, sarong historyador, si Roper nagdeklarang tunay na sinurat ni Hitler an mga ini. Alagad, sa aldaw na iaanunsyo na sa sarong pagtiripon an pagpublikar kan mga diary, si Roper nagduwa-duwa na asin sinabing mga forgery an mga diary,  na siring man ngane an pagtubod kan iba pang mga historyador. Sa hararom na analisis forensic ginibo, na kuta ginibong amay pa, naaraman tolos na an mga diary anas mga peke huli ta napatotoanan an ginamit na pampulot asin mga papel na sinuratan mga ngonyan na sana nababakal pakalihis kan gera.www.newyorker.com. Kinua 08-03-18hoaxes.org. Kinua 08-03-18

 Toltolan 

[[Kategorya: